## Vježba 4

|  |  |  |
| --- | --- | --- |
| **Ikona** | **Naziv** | **Opis** |
|  | Traži  | Traži zadanu riječ u aktivnom dokumentu |
|  | Izreži | Izrezuje označeni objekt i pohranjuje ga u međuspremnik (clipboard) |
|  | Kopiraj | Kopira označeni objekt i pohranjuje ga u međuspremnik (clipboard) |
|  | Zalijepi | Objekt pohranjen u međuspremniku lijepi u aktivni dokument |
|  | Poništi | Poništava zadnju provedenu naredbu |

**Kopiranje, premještanje i lijepljenje teksta**

Tekst možemo premjestiti tako da se mišem označimo dio teksta koji želimo premjestiti, kliknemo na njega lijevom tipkom miša i ne puštajući je pomičemo miš na željenu poziciju. Pri tome se na kraju pokazivača pojavi kvadratić koji nestaje otpuštanjem lijeve tipke miša, a time se automatski sadržaj premjesti na posljednju poziciju kvadratića.

Ukoliko smo pri premještanju držali pritisnutu tipku **Ctrl**, te je otpustili nakon otpuštanja lijeve tipke miša označeni tekst će se kopirati na odabrano mjesto.

Za premještanje mogu se koristiti naredbe **Izreži** (*Cut*) i **Zalijepi** (*Paste*) koje se zajedno sa naredbom za kopiranje i prenošenje oblikovanja nalaze u grupi **Polazno** (*Home*) →**Međuspremnik** .

Prije uporabe navedenih naredbi potrebno je označiti tekst kojeg želimo premjestiti ili kopirati, a nakon toga odabrati željenu naredbu **Izreži** (*Cut*) ili **Kopiraj** (*Copy*) , postaviti pokazivač miša na željenu poziciju te odabirom naredbe **Zalijepi** (*Paste*) postaviti sadržaj na željeno mjesto. Spomenute naredbe možemo pozvati i pritiskom na desnu tipku miša čime se otvara brzi izbornik iz kojeg možemo odabrati spomenute naredbe.